**Hajdúszoboszlói Polgármesteri Hivatal**

**4200 Hajdúszoboszló, Hősök tere 1.**

**Telefon: 52/557-300 Fax: 52/557-302**

***K I V O N A T***

Hajdúszoboszló Város Önkormányzata Képviselő-testületének 2022. június 30-án tartott nyilvános ülésének jegyzőkönyvéből

**(Napirend.)**

**151/2022. (VI. 30.) Képviselő-testületi határozat**

**NAPIREND:**

1. Beszámoló a Debreceni Hivatásos Tűzoltóparancsnokság 2021. évi tevékenységéről.

Előadó: kirendeltségvezető

1. Előterjesztés az Integrált Településfejlesztési Stratégia felülvizsgálatáról.

Előadó: városfejlesztési irodavezető

1. Előterjesztés a város ivóvíz- és szennyvízközmű szolgáltatásra vonatkozó hosszú távú megállapodásának előkészítésére.

Előadó: kabinetvezető, gazdasági irodavezető, városfejlesztési irodavezető

1. Előterjesztés a helyi menetrendszerinti autóbusz-közlekedéshez 2022. évi I. negyedéves közszolgáltatási beszámolóhoz.

Előadó: városfejlesztési irodavezető

1. Előterjesztés a helyi menetrendszerinti autóbusz-közlekedést érintő várakoztatási javaslatról vasúti késések esetére.

Előadó: városfejlesztési irodavezető

1. Előterjesztés a fizető parkolási rendszerről szóló 5/2012. (III.22.) önkormányzati rendelet módosításáról.

Előadó: városfejlesztési irodavezető

1. Előterjesztés bérleti jogról térítés ellenében történő lemondásról.

Előadó: vezérigazgató

1. Előterjesztés településrendezési eszközök M-7 jelű TRT módosításának partnerségi lezárásáról és környezeti vizsgálati szükségességéről.

Előadó: városi főépítész

1. Előterjesztés nyersanyag-normák és intézményi térítési díjak meghatározására.

Előadó: gazdasági irodavezető

1. Előterjesztés végrendeleti örökség végrehajtására.

Előadó: gazdasági irodavezető

1. Előterjesztés a Fogthüy utca 3. szám melletti 2296/3 hrsz-ú ingatlanrész értékesítéséről.

Előadó: gazdasági irodavezető

1. Előterjesztés József Attila u. 1. szám alatti terület haszonbérbeadására.

Előadó: gazdasági irodavezető

1. Előterjesztés önkormányzati ingatlanok haszonbérbeadására.

Előadó: gazdasági irodavezető

1. Előterjesztés a városi önkormányzati elismerő címről, kitüntetésekről és díjakról szóló 10/1996. (V. 30.) Ör. számú rendelet módosítására.

Előadó: polgármester

1. Előterjesztés újonnan kialakított közterület elnevezéséről.

Előadó: aljegyző, adó- és rendészeti irodavezető

1. Előterjesztés a Bocskai István Múzeum szolgáltatási díjainak felülvizsgálatára.

Előadó: jegyző

1. Előterjesztés oktatáspolitikai célkeretből történő felhasználásra.

Előadó: jegyző

1. Előterjesztés szobor vásárlására.

Előadó: bizottsági elnök

1. Javaslat gyermekvédelmi, szociális rendeletek térítési díj felülvizsgálatára.

Előadó: egészségügyi-szociális irodavezető

1. Előterjesztés Hajdúszoboszlói Gyermeksziget Bölcsőde alapdokumentumainak módosítására.

Előadó: egészségügyi-szociális irodavezető

1. Előterjesztés III. számú felnőtt fogorvosi körzet feladat-ellátási szerződésének módosításáról.

Előadó: egészségügyi-szociális irodavezető

1. Előterjesztés egységes ügyeleti és sürgősségi rendszer ellátásáról szóló együttműködési megállapodás meghosszabbításának lehetőségéről.

Előadó: egészségügyi-szociális irodavezető

1. Előterjesztés népkonyha szolgáltatás végzéséhez átadott ingatlanról szóló megállapodás módosításáról és a Népkonyha szolgáltatás ellenőrzéséről.

Előadó: egészségügyi-szociális irodavezető

1. Előterjesztés közterületek felújításáról.

Előadó: városfejlesztési irodavezető

1. Előterjesztés intézményfelújítási igényekkel kapcsolatosan.

Előadó: városfejlesztési irodavezető

1. Előterjesztés Hajdúszoboszlói Változások Háza - szenvedélybetegek és hajléktalanok nappali ellátása című pályázat benyújtásáról és a 71/2022. (III. 24.) képviselő-testületi határozat végrehajtásáról.

Előadó: városfejlesztési irodavezető, egészségügyi-szociális irodavezető, vezérigazgató

1. Előterjesztés a Gábor Áron utcai közterület hasznosítására vonatkozó kérelemről.

Előadó: városfejlesztési irodavezető

1. Előterjesztés a Bethlen 98 Kft előkert létesítési kérelméről.

Előadó: városfejlesztési irodavezető

1. Előterjesztés egyedi kérelemről Szent István parki közterület - használattal kapcsolatban.

Előadó: városfejlesztési irodavezető

1. Előterjesztés innovatív vízgazdálkodási módszerek integrált gyakorlati alkalmazása vízgyűjtő szinten önkormányzati koordinációval című pályázati felhívásról.

Előadó: városfejlesztési irodavezető

1. Előterjesztés a Debreceni út - Tessedik Sámuel utca csomópontban közvilágítás kiépítésére.

Előadó: városfejlesztési irodavezető

1. Előterjesztés gyalogátkelőhelyek kijelölési tervének elkészítéséről.

Előadó: városfejlesztési irodavezető

1. Előterjesztés VP Leader pályázat előleg igényléséről.

Előadó: városfejlesztési irodavezető

1. Előterjesztés Traffibox telepítésével kapcsolatosan.

Előadó: városfejlesztési irodavezető

1. Előterjesztés a Mező utca útburkolatának felújításával kapcsolatosan.

Előadó: városfejlesztési irodavezető

1. Előterjesztés energia- és költségmegtakarításra irányuló intézkedésekről.

Előadó: polgármester

1. Tájékoztatás TOP PLUSZ Turisztikai pályázatra benyújtott koncepcióról.

Előadó: városfejlesztési irodavezető

1. Tájékoztató a testületi ülések közötti fontosabb eseményekről.

Előadó: polgármester

1. Válasz a Nádudvari út útburkolatának állapotával és a járda megvilágításával kapcsolatos interpellációra.

Előadó: városfejlesztési irodavezető

1. Válasz a Mátyás király sétányról átültetett fák állapotával kapcsolatos interpellációra.

Előadó: városfejlesztési irodavezető

1. Válasz Majoros Petronella Alpolgármester Asszony szoborállítással kapcsolatos interpellációjára.

Előadó: jegyző

1. Válasz Majoros Petronella Alpolgármester Asszony biztosítással kapcsolatos interpellációjára.

Előadó: gazdasági irodavezető

1. Válasz József Attila utcai gyalog- és kerékpárúttal kapcsolatos interpellációra.

Előadó: városfejlesztési irodavezető

1. Válasz napvitorla kihelyezésével kapcsolatos interpellációra.

Előadó: városfejlesztési irodavezető

1. Válasz a Fejedelmi Kincstár épületének garanciális javításaival kapcsolatos interpellációra.

Előadó: városfejlesztési irodavezető

1. Válasz Szilfákalja szilfáival kapcsolatos interpellációra.

Előadó: városfejlesztési irodavezető

1. Válasz Jónás Kálmán Képviselő Úr Szép Ernő utcával kapcsolatos interpellációjára.

Előadó: gazdasági irodavezető

1. Válasz a Bánomkertben 30 km/h zóna kialakításával kapcsolatos interpellációra.

Előadó: városfejlesztési irodavezető

1. Válasz a MoLaRi rendszerrel kapcsolatban.

Előadó: aljegyző, adó- és rendészeti irodavezető

1. Válasz Traffibox telepítésével kapcsolatos interpellációra.

Előadó: városfejlesztési irodavezető

1. Válasz Kocsis Róbert Milleneumi tölgy gallyazásával kapcsolatos interpellációjára.

Előadó: városfejlesztési irodavezető

1. Válasz az energiahordozók árainak emelkedésével kapcsolatos kérdésre.

Előadó: városfejlesztési irodavezető

1. Előterjesztés - testvérvárosi megállapodás aláírása Rév településsel.

Előadó: polgármester

**KÉRDÉSEK, INTERPELLÁCIÓK, BEJELENTÉSEK**

**ZÁRT ÜLÉSEN:**

1. Előterjesztés önkormányzati kitüntetések adományozására.

Előadó: polgármester

Határidő: azonnal

Felelős: polgármester

**(Beszámoló a Debreceni Hivatásos Tűzoltóparancsnokság 2021. évi tevékenységéről.)**

**152/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete a Debreceni Hivatásos Tűzoltóparancsnokság 2021. évi tevékenységéről szóló beszámolót tudomásul veszi.

Határidő: azonnal

Felelős: polgármester

**(Előterjesztés az Integrált Településfejlesztési Stratégia felülvizsgálatáról.)**

**153/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja és támogatja a felülvizsgált Integrált Településfejlesztési Stratégiát.

Határidő: azonnal

Felelős: polgármester, jegyző

**(Előterjesztés a város ivóvíz- és szennyvízközmű szolgáltatásra vonatkozó hosszú távú megállapodásának előkészítésére.)**

**154/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elvi támogatását adja, hogy a város bérleti-üzemeltetési szerződés keretében a Debreceni Vízmű Zrt-vel kössön szerződést az víziközművek üzemeltetésére vonatkozóan. A létrejövő bérleti-üzemeltetési szerződés végleges tervezetét a soron következő Képviselő-testületi ülésre szükséges elkészíteni 2022. szeptember 2-ig.

Felhatalmazza a Polgármestert a szükséges tárgyalások lefolytatására, mind a Debreceni Vízmű Zrt., mind pedig a Debreceni Vagyonkezelő Zrt. igazgatóságával.

Felkéri a Polgármestert, az egyeztetés eredményeként létrejövő bérleti-üzemeltetési szerződés tervezetét terjessze elő a Képviselő-testület soron következő ülésére jóváhagyás végett legkésőbb 2022. szeptember 2-ig.

Felhatalmazza a Polgármestert, hogy a víziközművek üzemeltetésére vonatkozó bérleti-üzemeltetési szerződés jóváhagyását követően 1 darab részvényt vásároljon 10.000 Ft értékben.

Határidő: soron következő testületi ülés

Felelős: polgármesteri kabinetiroda, jegyző

**(Előterjesztés a helyi menetrendszerinti autóbusz-közlekedéshez 2022. évi I. negyedéves közszolgáltatási beszámolóhoz.)**

**155/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja a Volánbusz Zrt. 2022. év I. negyedévre vonatkozó, a helyi menetrendszerinti autóbusz közlekedés beszámolóját 9.787 ezer Ft indokolt kötéséggel és 6.546.000,-Ft önkormányzati forrású ellentételezéssel.

Határidő: azonnal

Felelős: jegyző

**(Előterjesztés a helyi menetrendszerinti autóbusz-közlekedést érintő várakoztatási javaslatról vasúti késések esetére.)**

**156/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja a Volánbusz Zrt. 100-as sz. vasúti fővonalon Budapest irányából közlekedő vonatok csatlakozási időt meghaladó mértékű késése esetén az indulási időpontot meghaladóan maximum 5 perc várakozási idő biztosítását az alábbi járatok vonatkozásában:

|  |  |  |
| --- | --- | --- |
| IC vonat érkezése BP felől | Közlekedés napja | Helyi autóbusz indulása a vasútállomásról |
| *08:36* | Munkanapokon, valamint IX.1-től VI. 15-ig szabadnapokon | *08:50* |
| *09:36* | Szabadnapokon | *09:45* |
| *09:36* | Szabadnapok kivételével naponta, valamint VI.16-tól VIII. 31-ig szabadnapokon | *09:50* |
| *10:36* | Naponta | *10:50* |
| *11:36* | Naponta | *11:50* |
| *12:36* | Naponta | *12:50* |
| *13:36* | Munkaszüneti napokon | *13:45* |
| *13:36* | Munkaszüneti napok kivételével naponta | *13:50* |
| *14:36* | Munkaszüneti napokon | *14:45* |
| *14:36* | Munkaszüneti napok kivételével naponta | *14:50* |
| *15:36* | Szabadnapokon | *15:45* |
| *15:36* | Szabadnapok kivételével naponta | *15:50* |
| *16:36* | Naponta | *16:50* |
| *17:36* | Munkaszüneti napokon | *17:45* |
| *17:36* | VI.16-tól VIII.31-ig szabadnapok kivételével naponta | *17:50* |
| *18:36* | Munkaszüneti napokon | *18:45* |
| *18:36* | VI.16-tól VIII.31-ig naponta | *18:50* |
| *19:36* | VI.16-tól VIII.31-ig szabadnapokon | *19:50* |
| *21:36* | VI.16-tól VIII.31-ig szabadnapokon | *21:50* |

Felkéri a Képviselő-testület a Volánbusz Zrt-t, hogy a várakozási idő bevezetésével kapcsolatos tapasztalatokról készítsen beszámolót legkésőbb a 2022. októberi testületi ülésre.

Felkéri a Volánbusz Zrt-t, vizsgálja meg annak lehetőségét, hogy a szolgáltató hogyan tudja alkalmazni az applikációt a buszsofőrök munkájában.

Határidő: bevezetésre 2022.07.15., beszámoló 2022.októberi ülés

Felelős: VOLÁNBUSZ Zrt. vezérigazgató, jegyző

**(Előterjesztés a fizető parkolási rendszerről szóló 5/2012. (III.22.) önkormányzati rendelet módosításáról.)**

**Hajdúszoboszló Város Önkormányzata Képviselő-testületének**

**12/2022. (VI. 30.) önkormányzati rendelete**

**a fizető parkolási rendszerről szóló 5/2012. (III. 22.) önkormányzati rendelet módosításáról**

Hajdúszoboszló Város Önkormányzatának Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, az önkormányzat szervezeti és működési szabályáról szóló 18/2019. (XI. 07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága véleményének kikérésével, a következőket rendeli el:

**1. §**

A rendelet 1. és 2. sz. melléklete módosul, ezen rendelet 1. és 2. sz. mellékletére.

**2. §**

Ez a rendelet 2022. július 1. napján lép hatályba.

**1. számú melléklet**

**Fizető parkolók**

1. Fürdő u. mindkét oldala
2. Fürdő u.- Sport u. sarok
3. Sport u. (Panoráma Társasház és a sportpálya előtt)
4. Szabadidő park előtt és a parkban lévő parkoló
5. Szent István park
6. József Attila u. I., II., III.
7. Gambrinusz köz
8. Gólya zug
9. Kisposta előtti parkoló
10. Gábor Áron u.
11. Szent Erzsébet u.
12. Jókai sor
13. Daru zug
14. Zöldségpiac
15. Sport utca (Kemping utca – Debreceni út 2. előtti kiépített parkolóhelyek közötti zöldfelület)
16. Lovas utca páratlan oldal (Mikes utca – József Attila utca közötti zöldfelület)
17. Szurmai utca páratlan oldal (József Attila utca 20. melletti zöldfelület)
18. Gábor Áron utca páratlan oldal (Szent Erzsébet u. – Pávai Vajna u. közötti zöldfelület)
19. Orgona utca (Debreceni útfél felőli oldal zöldfelület)

**2. számú melléklet**

**a) Parkolási díjövezetek és a díjak mértéke:**

**I/A. díjövezet: parkolási díj egész évben: 400 Ft/ óra, illetve 2000 Ft/ nap**.

1. Fürdő u. mindkét oldala
2. Fürdő u.- Sport u. sarok
3. Sport u. (Panoráma Társasház és a sportpálya előtt)
4. Szabadidő park előtt és a parkban lévő parkoló
5. Szent István park
6. József Attila u. I., II., III.
7. Gambrinusz köz
8. Gólya zug
9. Kisposta előtti parkoló
10. Gábor Áron u.
11. Szent Erzsébet u.
12. Jókai sor
13. Daru zug

**I/B. díjövezet: parkolási díj július 1. – szeptember 30. között: 400 Ft/ óra, illetve 2000 Ft/ nap**.

1. Sport utca (Kemping utca – Debreceni út 2. előtti kiépített parkolóhelyek közötti zöldfelület)

2. Lovas utca páratlan oldal (Mikes utca – József Attila utca közötti zöldfelület)

3. Szurmai utca páratlan oldal (József Attila utca 20. melletti zöldfelület)

4. Gábor Áron utca páratlan oldal (Szent Erzsébet u. – Pávai Vajna u. közötti zöldfelület)

5. Orgona utca (Debreceni útfél felőli oldal zöldfelület)

**II. díjövezet: parkolási díj egész évben: 200 Ft/ óra**.

1. Zöldségpiac

**b) Parkoló bérletek a város egész területére:**

7 napos: 9.000 Ft

10 napos: 12.000 Ft

havi bérlet: 23.000 Ft

negyed éves bérlet: 45.000 Ft

éves bérlet: 115.000 Ft

**c) Autóbusz várakozási díj:**

A mindenkor érvényes díjövezeti parkolási díj háromszorosa.

**(Előterjesztés bérleti jogról térítés ellenében történő lemondásról.)**

**157/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő–testülete hozzájárul, hogy Humicsku Józsefnek (született: Nyíregyháza, 1974.04.20, anyja neve: Szikszai Irma) Hajdúszoboszló, Kossuth utca 10/1. sz. bérlő részére a bérleti jogáról történő végleges lemondás fejében 3.000.000 Ft pénzbeli térítés kerüljön kifizetésre. A kifizetett térítésből levonásra kerül a fennálló lakbértartozás melyet a Hajdúszoboszlói Nonprofit Zrt. számlájára kell utalni. A pénzbeli térítés kifizetésére a lakás visszaadásával egy időben kerülhet sor. Utasítja a vagyoncsoportot a szükséges szerződés elkészítésére.

Határidő: 2022. augusztus 15.

Felelős: gazdasági irodavezető

**(Előterjesztés településrendezési eszközök M-7 jelű TRT módosításának partnerségi lezárásáról és környezeti vizsgálati szükségességéről.)**

**158/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete a településrendezési eszközök M7 módosításának az előzetes tájékoztató alapján a partnerségi egyeztetést lezárja.

Az 53/2021.(II.25.) Polgármesteri határozat első pontjának Semmelweis-Széchenyi utca közötti, jelenlegi zöldterületként szabályozott terület Gksz-3 övezetbe kerülhessen, korábbi elvi támogatását a Hajdúszoboszló Város Képviselő-testülete a lakók kérelmére visszavonja.

Hajdúszoboszló Város Önkormányzatának Képviselő-testülete a településrendezési eszközök M7 módosításának az egyes tervek, illetve programok környezeti vizsgálatáról szóló 2/2005.(I.11.) Korm.rendelet 4.§.(2) alapján beérkezett állami szervek nyilatkozatainak figyelembevételével nem tartja indokoltnak környezeti vizsgálat készítését.

Határidő: folyamatos

Felelős: polgármester

**(Előterjesztés nyersanyag-normák és intézményi térítési díjak meghatározására.)**

**159/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete az intézmények tekintetében 2022. július 1-jétől az alábbi nyersanyagnormákat, 2022. augusztus 1-jétől az alábbi térítési díjakat állapítja meg.

|  |  |  |
| --- | --- | --- |
| Intézménytípus megnevezése | 2022.07.01-től számított nyersanyag norma (Ft/nap) | 2022.08.01-től intézményi térítési díj áfával növelt összege (Ft/nap) |
| Bölcsőde (4 -szeri étkezés) | 490 | 490+áfa |
| Óvoda (3-szori étkezés) | 565 | 565+áfa |
| Általános iskolák (3-szori étkezés) |
|  1-4 évfolyam | 585 | 585+áfa |
|  5-8 évfolyam | 635 | 635+áfa |
| Középiskola ebéd | 425 | 425+áfa |
| Kollégium  |
| Szép Ernő Kollégium (3-szori étkezés) | 960 | 960+áfa |
| Éltes Mátyás Ált. Isk. (5szöri étkezés) | 1055 | 1 055+áfa |
| Szociális étkezés | 445 |   |
| Speciális étkezés: |
| - Óvoda és általános iskola 1-4 évfolyam  |
| - tízórai | 150 | 150+áfa |
| - ebéd | 465 | 465+áfa |
| - uzsonna | 150 | 150+áfa |
| - Általános iskola 5-8 évfolyam, középiskola |
| - tízórai | 200 | 200+áfa |
| - ebéd | 685 | 685+áfa |
| - uzsonna | 200 | 200+áfa |

Megjegyzés: A táblázatban szereplő áfa értéke a jelenleg hatályos ÁFA-törvény alapján 27%.

A Képviselő-testület utasítja a jegyzőt, hogy a Rendkívüli gyermekvédelmi támogatásról és a személyes gondoskodás keretébe tartozó gyermekjóléti alapellátásokról szóló 19/2008 (IX.19) önkormányzati rendeletbe a fenti térítési díjak kerüljenek beépítésre.

Határidő: nyersanyag-normára vonatkozóan 2022. július 1-jétől

 étkezési térítési díjakra vonatkozóan 2022. augusztus 1-jétől

Felelős: jegyző

**(Előterjesztés végrendeleti örökség végrehajtására.)**

**160/2022. (VI. 30.) Képviselő-testületi határozat**

Hajdúszoboszló Város Önkormányzat Képviselő-testülete 2022. július 1-től a költségvetésében minden évben 1.000.000 Ft összeget különít el a tehetséges gyermekek támogatására.

2022. év vonatkozásában az összeg 500.000 Ft, mely a befolyt Bajcsy-Zsilinszky u. 20. szám alatti ingatlan értékesítésének többletbevételéből elkülönítésre kerül.

Az elkülönített összeg felhasználásának szabályait a Polgármesteri Hivatalnak ki kell dolgoznia, a szeptemberi testületi ülésre előterjesztés készül.

Határidő: 2022. december 31. illetve folyamatosan az aktuális költségvetési évek

Felelős: jegyző

**(Előterjesztés a Fogthüy utca 3. szám melletti 2296/3 hrsz-ú ingatlanrész értékesítéséről.)**

**161/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete hozzájárulását adja a Hajdúszoboszló, 2296/3 hrsz-ú ingatlannak a Helyi Építési Szabályzat előírásai szerint lakóövezetbe sorolt ingatlan-részének értékesítéséhez a Fogthüy u. 3. szám alatti, 2246 hrsz-ú ingatlan tulajdonosa részére. Az eladási ár a földterületre vonatkozóan bruttó 15.300,-Ft/m2, a térkő burkolatra vonatkozóan 5745,-Ft/m2. Vevő a vételárat az adásvételi szerződés aláírásával egyidejűleg fizeti meg az önkormányzat részére. Vevő vállalja a változási vázrajz elkészíttetését és engedélyeztetés költségét.

Hajdúszoboszló Város Önkormányzatának Képviselő-testülete felhatalmazza a Polgármestert az adásvételi szerződés aláírására.

Határidő: 2022. december 31.

Felelős: jegyző

**(Előterjesztés József Attila u. 1. szám alatti terület haszonbérbeadására.)**

**162/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete hozzájárul a Hajdúszoboszló, József Attila u. 1. szám alatti (2475/27 hrsz) épület északi oldalán található 2 x 9 m, összesen 18 m2 nagyságú terület haszonbérbeadásához az Étteremház Lorena Kft. részére az alábbiak szerint:

- bérleti idő lejárata: 2028.12.31.

- bérleti díj mértéke 2022 évre vonatkozóan:

május 1.-október 31. időszakra: 18m2 x 1575,-Ft/m2/hó x 4hó= 113.400,-Ft

szeptember 1. – 30. időszakra: 18 m2 x 790,-Ft/m2/hó = 14.220,-Ft

A bérleti díj 2023. évtől minden évben megemelésre kerül az előző évi fogyasztási árindex mértékével.

- Haszonbérlő a területet vendéglátó egység teraszaként használhatja, azon 4 db asztalt és 3-3 db széket helyezhet el. Ezen túlmenően egyéb építményt nem telepíthet.

- A terasz működése nem zavarhatja a mellette található Szabadtéri Színpad üzemelését.

- Haszonbérlő köteles Hajdúszoboszló Város településképének védelméről szóló 5/2019. (III. 21.) Ör. előírásai alapján településképi bejelentési eljárást lefolytatni.

A Képviselő-testület felhatalmazza a Polgármestert a Haszonbérleti szerződés aláírására.

Határidő: 2022. december 31.

Felelős: jegyző

**(Előterjesztés önkormányzati ingatlanok haszonbérbeadására**.)

**163/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete öt év bérleti időre haszonbérbe meghirdeti az alábbi, szántó, nádas művelési ágú ingatlanokat a feltüntetett licitálási alapár mellett.

|  |  |  |  |  |  |
| --- | --- | --- | --- | --- | --- |
| Sorszám | Hrsz. | terület (ha,m2) | min. oszt. | Ak érték | Licitálási alapár (Ft/év) |
| 1. | 0409/23 | 1 5074 | 2 | 52,46 | 260 000 |
| 2. | 0357 | 6 1867 | 3, 6, 4 | 27,20 | 40 000 |
| 3. | 0359/2 | 20 1193 | 3, 6, 4 |  | 100 000 |

A licitálás során kialakult haszonbérleti díjak a 2023. évre vonatkoznak, ezt követően a bérleti díj minden évben megemelkedik a KSH által hivatalosan az előző évre közzétett fogyasztói árindex mértékével.

Amennyiben a szerződés lejárati ideje előtt bérbeadáson kívül más szándéka van a termőföldekkel az Önkormányzatnak, úgy az adott gazdasági év végével felmondja a szerződést.

Az ingatlanok haszonbérbeadására a Hajdúszoboszló Város nemzeti vagyonáról szóló 10/2013. (IV.18.) önkormányzati rendelet előírásai alapján kerül sor.

Hajdúszoboszló Város Önkormányzatának Képviselő-testülete utasítja a Gazdasági Irodát a haszonbérbeadási eljárás lefolytatására.

A Képviselő-testület felhatalmazza a Polgármestert a szükséges okiratok aláírására.

Határidő: 2022. október 31.

Felelős: jegyző

**164/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete haszonbérbe meghirdeti az alábbi vásártér megnevezésű ingatlant az alábbiak szerint:

|  |  |  |  |  |  |
| --- | --- | --- | --- | --- | --- |
| Sorszám | Cím  | Hrsz | Teljes terület (m2) | ebből hasznosítható terület (m2) | Licitálási alapár (Ft/év) |
| 1. | Hajdúszoboszló, Erzsébet utca | 1024/1 | 1455 | 1000 | 131 000 |

- Haszonbérlet időtartama határozatlan, 90 napos felmondási határidővel.

- A haszonbérlő az ingatlanon építményt, épületet nem helyezhet el.

- Haszonbérlő köteles haszonbérleti idő alatt a teljes ingatlan karbantartásáról gondoskodnia.

- Haszonbérlő az ingatlanon lévő fákat nem vághatja ki.

- Haszonbérlő az ingatlant harmadik személy részére nem adhatja tovább hasznosításra.

- Haszonbérleti díj minden évben megemelésre kerül az előző évi fogyasztási árindex mértékével.

Az ingatlanok haszonbérbeadására a Hajdúszoboszló Város nemzeti vagyonáról szóló 10/2013. (IV.18.) önkormányzati rendelet előírásai alapján kerül sor.

Hajdúszoboszló Város Önkormányzatának Képviselő-testülete utasítja a Gazdasági Irodát a haszonbérbeadási eljárás lefolytatására.

A Képviselő-testület felhatalmazza a Polgármestert a szükséges okiratok aláírására.

Határidő: 2022. október 31.

Felelős: jegyző

**(Előterjesztés a városi önkormányzati elismerő címről, kitüntetésekről és díjakról szóló 10/1996. (V. 30.) Ör. számú rendelet módosítására.)**

**Hajdúszoboszló Város Önkormányzata Képviselő-testületének**

**13/2022. (VI. 30.) önkormányzati rendelete**

**a városi önkormányzati elismerő címről, kitüntetésekről és díjakról szóló 10/1996. (V. 30.) önkormányzati rendelet módosításáról**

Hajdúszoboszló Város Önkormányzatának Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében foglalt felhatalmazás alapján, Magyarország Alaptörvénye 32. cikk (1) bekezdésének i) pontjában foglalt feladatkörében eljárva a következőket rendeli el:

**1. §**

(1) A rendelet melléklete 4. bekezdésének utolsó mondata az alábbira változik:

*„A díszpolgári címmel bruttó 500 000 Ft pénzjutalom jár.”*

(2) A rendelet melléklete 5. bekezdésének utolsó mondata az alábbira változik:

*„A „Hajdúszoboszló Városért” kitüntetéssel járó pénzjutalom bruttó 300 000 Ft.”*

(3) A rendelet melléklete 7. bekezdésének utolsó mondata az alábbira változik:

*„A 4. § (1)-(8) bekezdésekben foglalt díjakkal bruttó 150 000 Ft, a Hajdúszoboszló Kiváló Tanulója Díjjal bruttó 30 000 Ft pénzjutalom jár.”*

(4) A rendelet 5. § (6) bekezdésének első mondata az alábbira változik:

„A „Hajdúszoboszló Városért” kitüntetésből és a 4.§ (1)-(8) bekezdésekben meghatározott díjakból évenként összesen legfeljebb 10 adományozható.”

**2. §**

Ez a rendelet 2022. június 30-án, a zárt ülés megkezdésekor lép hatályba.

**(Előterjesztés újonnan kialakított közterület elnevezéséről.)**

**165/2022. (VI. 30.) Képviselő-testületi határozat**

Hajdúszoboszló Város Önkormányzata Képviselő-testülete a 7950/45 hrsz-ú, út megnevezésű ingatlant Körner Béla utcának javasolja elnevezni.

Határidő: 2022. június 30.

Felelős: jegyző

**Hajdúszoboszló Város Önkormányzata Képviselő-testületének**

**14/2022. (VI. 30.) önkormányzati rendelete**

**a közterület név- és házszámozás megjelölésének szabályairól szóló**

**8/2001. (VI. 01.) önkormányzati rendelet módosításáról**

Hajdúszoboszló Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (3) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 3. pontjában és 51. § (5) bekezdésében meghatározott feladatkörében eljárva – az önkormányzat szervezeti és működési szabályzatáról szóló 18/2019. (XI. 07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága véleményének kikérésével – a következőket rendeli el:

**1. §**

A közterület név- és házszámozás megjelölésének szabályairól szóló 8/2001. (VI. 01.) önkormányzati rendelet 1. sz. melléklete helyébe jelen rendelet 1. sz. melléklete lép.

**2. §**

Ez a rendelet 2022. július 1. napján lép hatályba, és a hatálybalépését követő napon hatályát veszti.

**(Előterjesztés a Bocskai István Múzeum szolgáltatási díjainak felülvizsgálatára.)**

**166/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja az előterjesztésben megfogalmazottakat, támogatja, hogy az intézmény vezetője a hajdúszoboszlói állandó lakcímmel rendelkező helyi lakosok részére 2022.07.01-től ingyenes belépést biztosítson a múzeumba.

A határozatot kétévente felülvizsgálni szükséges.

Határidő: 2022. június 30.

Felelős:jegyző

**(Előterjesztés oktatáspolitikai célkeretből történő felhasználásra.)**

**167/2022. (VI. 30.) Képviselő-testületi határozat**

1. Hajdúszoboszló Város Önkormányzatának Képviselő-testülete az oktatáspolitikai célkeretből Kovács Máté Városi Művelődési Központ és Könyvtár részére a nyári napközis tábor részére eszközbeszerzésre, programok megvalósítására, illetve takarítószerek, tisztító szerek beszerzésére 450.000.- Ft támogatást nyújt.

1. Hajdúszoboszló Város Önkormányzatának Képviselő-testülete az oktatáspolitikai célkeretből a Hajdúszoboszlói Egyesített Óvoda részére a szakmai továbbképzésen való részvétel támogatására 186.000.- Ft támogatást nyújt.

Határidő: 2022. június 30.

Felelős:jegyző

**(Előterjesztés szobor vásárlására.)**

**168/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete bruttó 900.000.-Ft-ért megvásárolja Galánfi András Kossuth-díjas művész „NAPBA ÖLTÖZÖTT” című szobrát.

Az összeg forrása a költségvetés 12. sz. melléklet 4/ÖK „Kulturális, sport és turisztikai pályázati alap” sora.

A Képviselő-testület felkéri Czeglédi Gyula Polgármestert a műtárgyvásárlási szerződés aláírására.

Határidő: 2022. június 30., illetve értelemszerű

Felelős: jegyző

**(Javaslat gyermekvédelmi, szociális rendeletek térítési díj felülvizsgálatára.)**

**169/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete a személyes gondoskodást nyújtó szociális ellátásokról szóló 8/2014. (IV.24.) önkormányzati rendelet 1. számú függelékét jelen javaslat mellékletét képező 1. számú függelékre cseréli. Hatályát 2022. augusztus 01-től állapítja meg.

Határidő:2022. július 31.

Felelős: jegyző/irodavezető/intézményvezetők

**(Előterjesztés Hajdúszoboszlói Gyermeksziget Bölcsőde alapdokumentumainak módosítására.)**

**170/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja a mellékletben szereplő Hajdúszoboszlói Gyermeksziget Bölcsőde (4200 Hajdúszoboszló, Rákóczi utca 23-25.) Alapító okiratának módosító okiratát, valamint az egységes szerkezetű Alapító Okiratát. Egyidejűleg felhatalmazza a Polgármestert a keletkező dokumentumok aláírására.

Határidő: folyamatos

Felelős: jegyző, szakiroda, intézményvezetők

**171/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja a Hajdúszoboszlói Gyermeksziget Bölcsőde (4200 Hajdúszoboszló, Rákóczi utca 23-25.) 2022. augusztus 01. napjától hatályos Alapító okiratának módosító okiratát, valamint az egységes szerkezetű Alapító Okiratát. Egyidejűleg felhatalmazza a Polgármestert a keletkező dokumentumok aláírására.

Határidő: folyamatos

Felelős: jegyző, szakiroda, intézményvezetők

**172/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja a Hajdúszoboszlói Gyermeksziget Bölcsőde (4200 Hajdúszoboszló, Rákóczi utca 23-25.) Szervezeti Működési Szabályzatát és a Szakmai programját. A módosítások 2022. július 31-ig érvényesek.

Határidő: folyamatos

Felelős: jegyző, szakiroda, intézményvezetők

**173/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja a Hajdúszoboszlói Gyermeksziget Bölcsőde (4200 Hajdúszoboszló, Rákóczi utca 23-25.) 2022. augusztus 01. napjától hatályos Szervezeti Működési Szabályzatát és a Szakmai programját.

Határidő: folyamatos

Felelős: jegyző, szakiroda, intézményvezetők

**(Előterjesztés III. számú felnőtt fogorvosi körzet feladat-ellátási szerződésének módosításáról.)**

**174/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete, mint Megbízó, megbízza a Hajdúszoboszló III. számú felnőtt fogorvosi körzet területi ellátási kötelezettséggel történő egészségügyi alapfeladatok ellátásával az EszterDent22 Fogászati Szolgáltató Korlátolt Felelősségű Társaságot (székhelye: 4225 Debrecen, Szordasi út 26/1, Cg: 09-09-034067, adószáma:27873177-1-09) mint Megbízottat és egészségügyi szolgáltatót 2022. július 01. napjától, ahol az ügyvezető és az ellátó orvos személye is Dr. Kunkli Eszter fogorvosnő (szül: Debrecen, 1982.05.20. an: Kulcsár Ilona, pecsétszáma: 66615).

Ezzel egyidejűleg Hajdúszoboszló Város Önkormányzatának Képviselő-testülete e tárgyban létrejött, 2020. július 07-én kelt, HSZ/18108-10/2020. számú feladat-ellátási szerződés közös megegyezéssel 2022. június 30. napjával hatályát veszti. A Megbízó a Megbízottal 2022. július 01-től, az előterjesztés mellékletében szereplő, HSZ/11282-10/2022. ügyiratszámú, egészségügyi feladat-ellátási - 1-5. mellékleteivel együtt – szerződést köt.

Hajdúszoboszló Város Önkormányzatának Képviselő-testülete felhatalmazza a polgármestert a III. számú fogorvosi körzet feladat-ellátási szerződésének és a keletkező dokumentumok aláírására, a jegyzőt a szerződések ellenjegyzésére.

Határidő: 2022. június 30.

Felelős :jegyző, egészségügyi, szociális irodavezető

**(Előterjesztés egységes ügyeleti és sürgősségi rendszer ellátásáról szóló együttműködési megállapodás meghosszabbításának lehetőségéről.)**

**175/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete 2022. július 1-től támogatja, hogy az egészségügyről szóló 1997. évi CLIV. törvény 232/D. § (4)-(5) bekezdése alapján – 2015. évi CXXIII. törvény szerint - a háziorvosi és házi gyermekorvosi ügyeleti ellátást a 9269/2021. Nyt. számú 2021. június 30. napján e tárgyban kötött együttműködési megállapodásban foglaltak alapján, változatlan feltételek mellett, 2022. október 31. napjáig továbbra is az Országos Mentőszolgálat biztosítja. A mellékletben szereplő együttműködési megállapodás módosítását tartalmazó okiratot elfogadja.

Ezzel egyidejűleg a Hajdúszoboszló Város Önkormányzata és az Országos Mentőszolgálat között létrejött 16090/2021. Nyt. számú Haszonkölcsön szerződés ingó dolog vonatkozásában, míg 16089/2021/OMSZ Nyt. számú Haszonkölcsön szerződés ingatlan vonatkozásában a szerződések hatálya– a szerződés IV. fejezete alapján – is meghosszabbodik, kitolódik az együttműködési megállapodás hatályára.

Mind e tárgykörben keletkezett dokumentumok aláírására és ellenjegyzésére polgármester urat a Képviselő-testület felhatalmazza.

Határidő: 2022. július 1.

Felelős: polgármester, társulási-tanács elnöke, jegyző, egészségügyi és szociális irodavezető, JEC igazgató

**(Előterjesztés népkonyha szolgáltatás végzéséhez átadott ingatlanról szóló megállapodás módosításáról és a Népkonyha szolgáltatás ellenőrzéséről.)**

**176/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete támogatja az előterjesztés mellékletében szereplő CÍVIS Szociális Étkezési Központ és Hajdúszoboszló Város Önkormányzata között létrejött ingatlan (4200 Hajdúszoboszló Gönczy Pál u. 10-1.) ingyenes használatba adásáról szóló módosított megállapodást.

Határidő: azonnal, folyamatos

Felelős: jegyző, egészségügyi, szociális irodavezető

**(Előterjesztés közterületek felújításáról.)**

**177/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a 2022. évi városi költségvetés közterületek felújítása kerete terhére a felújítási munkák 1. sz. mellékelt szerinti II. ütemének megvalósítását bruttó 12.537.516,- Ft összegben.

Az előterjesztés 1. sz. mellékletében felsorolt munkálatok elvégzésével a Hajdúszoboszlói Városgazdálkodási Nonprofit Zrt.-t bízza meg.

Hajdúszoboszló Város Önkormányzatának Képviselő-testülete tudomásul veszi a 8. sz. választókörzetben a játszótéri elemek telepítésére jóváhagyott nettó 1.007.025,- Ft összeg nettó 1.352.871,- Ft-ra történő megemelését.

Határidő: azonnal és megvalósításra 2022. december 31.

Felelős: polgármester, jegyző, VG NZrt. vezérigazgató

**(Előterjesztés intézményfelújítási igényekkel kapcsolatosan.)**

**178/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a 2022. évi városi költségvetés intézményfelújítási kerete (14.sz. melléklet 2/ÖK sor) terhére

* a Kovács Máté Városi Művelődési Központ és Könyvtár /4200 Hajdúszoboszló, Szilfákalja 2./ kérelmét, így az épület napelemes villamosenergia ellátásához szükséges két inverter beszerzésére bruttó 1.930.400,-Ft keretösszeget biztosít;
* a Hajdúszoboszlói Gyermeksziget Bölcsőde /4200 Hajdúszoboszló, Rákóczi u. 23-25./ kérelmét, így a konyha felújításához kapcsolódó bojler és radiátor beszerzésére bruttó 1.025.000,-Ft-ot biztosít;
* a Hajdúszoboszlói Egyesített Óvoda kérelmét, így a Bambínó tagóvodában /4200 Hajdúszoboszló, Rákóczi u. 84./ homokozókeret felújítására bruttó 255.000,-Ft-ot biztosít;
* a Hajdúszoboszlói Gazdasági Szolgáltató Intézmény kérelme alapján a Kölcsey utca 2-4. szám alatt lévő főzőkonyha teljes burkolatfelújítására legfeljebb bruttó 7.000.000,-Ft-ot biztosít.

Határidő: 2022. szeptember 1.

Felelős: jegyző

**(Előterjesztés Hajdúszoboszlói Változások Háza - szenvedélybetegek és hajléktalanok nappali ellátása című pályázat benyújtásáról és a 71/2022. (III. 24.) képviselő-testületi határozat végrehajtásáról.)**

**179/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja „Hajdúszoboszlói Változások Háza - szenvedélybetegek és hajléktalanok nappali ellátása” című pályázat benyújtásáról szóló előterjesztést.

Projekt azonosító száma: TOP\_PLUSZ-3.3.2-21-HB1-2022-00012

A projekt megvalósítási helyszínének pontos címe: 4200 Hajdúszoboszló, Dózsa György utca 7. (hrsz: 882)

A projekt teljes költsége: 100 millió Ft

Az igényelt támogatási összeg: 100 millió Ft

Hajdúszoboszló Város Önkormányzatának Képviselő-testülete a pályázathoz szükséges megalapozó dokumentum elkészítésére legfeljebb bruttó 1,5 MFt keretösszeget biztosít a 2022. évi városi költségvetés 14.sz. melléklet (felújítások) 9/ÖK sora (Szociális nappali ellátások kialakításának költsége) terhére.

Határidő: azonnal

Felelős: polgármester, jegyző

**(Előterjesztés a Gábor Áron utcai közterület hasznosítására vonatkozó kérelemről.)**

**180/2022. (VI. 30.) Képviselő-testületi határozat**

Hajdúszoboszló Város Önkormányzatnak Képviselő-testülete támogatja, hogy Gálosi Gergely kérelmező a napirenddel kapcsolatosan szót kapjon.

Határidő: azonnal

Felelős: polgármester

**(Előterjesztés a Bethlen 98 Kft előkert létesítési kérelméről.)**

**181/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete támogatja - az előterjesztéshez csatolt településképi véleményezési eljárás keretében kiadott polgármesteri döntésben foglaltak alapján - a Bethlen 98. Kft. részére az Árkád Üzletház és a Gambrinus Ház között lévő parkoló (Gólya zug) bal oldalában vagy a József Attila utca felőli a közterületi járdán 2 db hordó elhelyezésére 5 m2 terület bérbeadását 2022. szeptember 30.-ig az előterjesztéshez csatolt dokumentumok szerinti vendéglátóipari előkert kialakítása céljából.

Az előkert területén csak a vonatkozó 12/2019.(IV.25.) számú önkormányzati rendeletben meghatározott eszközök helyezhetők el*.*

Határidő: azonnal

Felelős: jegyző

**(Előterjesztés egyedi kérelemről Szent István parki közterület - használattal kapcsolatban.)**

**182/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a Tóthné Békési Zsuzsa és Tóth Tamás kérelmét arc és testfestés (csillámtetoválás és henna), illetve hajfonás tevékenység céljára a 2022. évben a Szent István parki a napvitorla közelében, 3 m2-es terület bérbeadásával, 55.000,-Ft/hó bérleti díj ellenében, 2022. július 1. – 2021. augusztus 31. közötti időszakra vonatkozóan.

Határidő: 2022. július 1.

Felelős: jegyző

**(Előterjesztés innovatív vízgazdálkodási módszerek integrált gyakorlati alkalmazása vízgyűjtő szinten önkormányzati koordinációval című pályázati felhívásról.)**

**183/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete az Európai Uniós által működtetett LIFE Program Éghajlat-politikai Alprogramja keretében LIFE20 CCA/HU/001604 azonosítószámú „Innovatív vízgazdálkodási módszerek integrált gyakorlati alkalmazása vízgyűjtő szinten önkormányzati koordinációval” című LIFE LOGOS 4 WATERS projektre pályázatot nyújt be.

A pályázat kedvezőbb elbírálása érdekében vállalja a 6%-os önerő biztosítását.

A pályázat teljes költsége (bruttó) 3.725.000 Ft

Igényelt támogatás összege (bruttó) 3.500.000 Ft

Önerő mértéke (bruttó) 225.000 Ft

Hajdúszoboszló Város Önkormányzatának Képviselő-testülete a pályázathoz szükséges önerőt, bruttó 225.000 Ft-ot a 2022. évi városi költségvetés Tartalék, pályázati tartalék keret terhére biztosítja.

Határidő: azonnal

Felelős: polgármester, jegyző

**(Előterjesztés a Debreceni út - Tessedik Sámuel utca csomópontban közvilágítás kiépítésére.)**

**184/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete támogatja, hogy a Debreceni útfél – Tessedik Sámuel utcák csomópontjában, a Tessedik Sámuel utca felőli részén 2 db napelemes kandeláber kerüljön telepítésre a közlekedés biztonsága érdekében. A kivitelezési munkálatokkal a Hajdúszoboszlói Nonprofit Zrt.-t bízza meg, melynek várható költségeire 1.800.000,-Ft keretösszeget biztosít a 2022. évi városi költségvetés általános tartalék kerete terhére.

Határidő: 2022. szeptember 30.

Felelős: jegyző

**(Előterjesztés gyalogátkelőhelyek kijelölési tervének elkészítéséről.)**

**185/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a Kabai útfélen, a Tesco és Aldi Áruházak közötti szakaszon, az Ady Endre utcán, a Manókert óvoda környékén kijelölt gyalogos átkelőhelyek tervezését, amelyhez a 2022. évi városi költségvetés tartalék kerete terhére bruttó 3.000.000,- Ft pénzügyi forrást biztosít.

Felkéri a szakirodát, hogy a szeptemberi ülésre a József Attila utca vonatkozásában készítsen új alternatívát.

Határidő: azonnal és megvalósításra 2022. december 31.

Felelős: polgármester, jegyző

**(Előterjesztés VP Leader pályázat előleg igényléséről.)**

**186/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja a tájékoztatást, támogatja a projekt megvalósulását, az előlegkérelemhez szükséges adatok és kötelezettségek vállalását.

A projekt címe: Külterületi kerékpárút karbantartását szolgáló kistraktor beszerzése Hajdúszoboszlón

A projekt megvalósítási helyszínének pontos címe: -

A projekt megvalósítási helyszínének helyrajzi száma: 0350/18 Hajdúszoboszló külterület

A felhívás száma: VP6-19.2.1-40-5-21

A projekt összes költsége: 30 632 400 Ft

A projekt elszámolható költsége: 30 165 421 Ft

Az önerő mértéke: 1 975 252 Ft

Az igényelt támogatási összeg: 28 657 150 Ft

Az elnyert támogatási összeg: 28 657 148 Ft

Hajdúszoboszló Város Önkormányzatának Képviselő-testületet kinyilatkozza, hogy a projekt megvalósításához szükséges önerő a 2022. évi városi költségvetésben rendelkezésre áll.

Határidő: azonnal

Felelős: polgármester, jegyző

**(Előterjesztés Traffibox telepítésével kapcsolatosan.)**

**187/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a Dózsa György út 49. sz. ingatlan előtt traffibox kihelyezését, amelynek kialakításához (elektromos áram biztosítása, mérőhely kialakítása, a traffiboxot megfigyelő térfigyelő kamera és abból a jel továbbításához szükséges eszközök telepítése) 5 millió Ft keretösszeget biztosít 2022. évi városi költségvetés tartalékkerete terhére.

Határidő: 2022. december 31.

Felelős: polgármester, jegyző

**(Előterjesztés a Mező utca útburkolatának felújításával kapcsolatosan.)**

**188/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a Mező utca fejlesztésének megkezdését a már benyújtott, el nem bírált, „Önkormányzati feladatellátást szolgáló fejlesztések” hazai forrású pályázat eredményétől függetlenül.

A Képviselő-testület támogatja, hogy a 2022. évi városi költségvetésben e célra elkülönített forráshoz még szükséges 40 MFt összeget a Nagyhegyes-Hús Kft. visszatérítendő támogatásként az Önkormányzat részére biztosítsa abban az esetben, ha az állami támogatás nem valósul meg, melynek futamideje legfeljebb 5 év lehet.

A Képviselő-testület kötelezettséget vállal arra, hogy a következő évek költségvetéseiben tervezi kiadásai között a támogatás visszafizetését a teljes futamidő alatt.

A Képviselő-testület felkéri a Jegyzőt a támogatással kapcsolatos dokumentumok előkészítésére, felhatalmazza a Polgármestert azok aláírására.

Határidő: azonnal

Felelős: polgármester, jegyző

**(Előterjesztés energia- és költségmegtakarításra irányuló intézkedésekről.)**

**189/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja az előterjesztésben javasolt intézkedéseket az energiafelhasználás mérséklése érdekében és energetikai audit elkészítésére 3.175.000,-Ft-ot különít el az általános tartalék terhére.

Határidő: 2022. július 31.

Felelős: jegyző

**(Tájékoztatás TOP PLUSZ Turisztikai pályázatra benyújtott koncepcióról.)**

**190/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja a „Négyévszakos játszóház építése Hajdúszoboszlón” című, TOP-Plusz-1.1.3-21 pályázati felhívásra benyújtott támogatási kérelemről szóló tájékoztatót.

Határidő: azonnal

Felelős: polgármester, jegyző

**(Tájékoztató a testületi ülések közötti fontosabb eseményekről.)**

**191/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete a két ülés közötti eseményekről szeptember hónapban adott tájékoztatót tudomásul veszi.

Határidő: azonnal

Felelős: polgármester

**(Válasz Majoros Petronella Alpolgármester Asszony biztosítással kapcsolatos interpellációjára.)**

**192/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete nem fogadja el Majoros Petronella Alpolgármester Asszony biztosítással kapcsolatos interpellációjára adott választ.

Az interpelláció kivizsgálásával megbízza az önkormányzat pénzügyi, gazdasági bizottságát.

Határidő: következő testületi ülés

Felelős: bizottsági elnök

**(Válasz József Attila utcai gyalog- és kerékpárúttal kapcsolatos interpellációra.)**

**193/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete nem fogadja el Majoros Petronella Alpolgármester Asszony József Attila utcai gyalog- és kerékpárúttal kapcsolatos interpellációjára adott választ.

Az interpelláció kivizsgálásával megbízza az önkormányzat városfejlesztési, műszaki bizottságát.

Határidő: azonnal

Felelős: polgármester

**(Előterjesztés - testvérvárosi megállapodás aláírása Rév településsel.)**

**194/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete egyetért azzal, hogy Hajdúszoboszló és Rév városa testvérvárosi kapcsolatot létesítsen és egyben felhatalmazza Czeglédi Gyula polgármestert, hogy a mellékelt testvérvárosi szerződést aláírja.

Határidő: 2022. július 31.

Felelős: Polgármesteri Kabinet

**(Válasz Jónás Kálmán kérdésére.)**

**195/2022. (VI. 30.) Képviselő-testületi határozat**

Hajdúszoboszló Város Önkormányzatának Képviselő-testülete nem fogadja el Jónás Kálmán kérdésére adott választ, a válasz kivizsgálásával megbízza az önkormányzat városfejlesztési, műszaki bizottságát.

Határidő: következő testületi ülés

Felelős: bizottsági elnök

K.m.f.

 ***Czeglédi Gyula sk. dr. Korpos Szabolcs sk.***

 ***polgármester jegyző***

A kivonat hiteléül:

Hajdúszoboszló, 2022. 07. 19.

*Molnár Viktória leíró*